પ્રવિણ તોગડિયાએ અમદાવાદમાં ચંદ્રમણિ હોસ્પિટલ ખાતે પત્રકારોને કરેલા સંબોધનમાં ગુજરાત પોલીસ અને રાજસ્થાન પોલીસને ક્લીન ચીટ આપી હતી. તેમણે કહ્યું હતું કે મારા ગુમ થવા પાછળ પોલીસ વિભાગનો કોઈ હાથ નથી. સંબોધન દરમિયાન તે વારંવાર ભાવુક થતાં જોવા મળ્યાં હતા. તેમણે સમગ્ર ઘટના પર પડદો પર ઉંચકતા ભાજપ પર નિશાન તાક્યું હતું. તેમણે કહ્યું હતું કે વખત આવે પુરાવા સાથે વાતચીત કરીશ. તેમણે કહ્યું હતું કે જે કેસની તેમને જાણ ન હોય તેવા કેસમાં તેમના નામના ધરપકડ વોરન્ટ નિકળવા લાગ્યા છે. તેમણે સેન્ટ્રલ આઈબી અને કેન્દ્ર સરકાર પર અંગૂલિનિર્દેશ કરતા વધું ચોખવટ કરવા માટે થોડી રાહ જોવા કહ્યું. તેમણે તેમના કાર્યકરોને પણ શાંતિ જાળવવા અપીલ કરી. તેમણે કહ્યું કે તે જીવનભર હિંદૂ સંગઠનોની એકતા માટે કામ કરી રહ્યાંછે તે કરતાં રહેશે પણ તેમને સરકારના ઈશારે નિશાન બનાવવામાં આવ્યા છે. અને અવાજ દબાવવા પ્રયત્ન કરવામાં આવી રહ્યાં છે.